கேள்வி: தக்கலை பீர் முகம்மது அப்பா - பிறப்பு என்பது என்ன?
பதில்: திருநெல்வேலி மாவட்டம் தென்காசி வட்டம் கணிகபுரத்தில் பிறந்தார். இவருடைய தந்தையார் சிறுமலுக்கர்.இச் சம்பவத்தை அப்பா அவர்கள் தங்களுடைய ' ஞானப்புகழ்ச்சி ' நூலில் 23வது பாடலில் பின்வருமாறு குறிப்பிடுகின்றார்: "தென்காசி நாடு சிறுமலுக்க ரென்னுமவர் தன்பால னிக்கதையைச் சாற்றினான் - வெங்காயம் சுக்கோ சிவனிருப்பன் சோணிதமோ வல்லவிஞ்சி ஹக்கோவென் றுள்ளறிந்தக் கால்"அப்பா அவர்களின் ' திருமெய்ஞான சரநூல் ' 30வது பாடலில் " வேதகுல வாவாஞ்சிப் பேரனான வேந்தரெனும் சிறுமலுக்க ரீன்றபாலன் " என்றும் குறிப்பிடுகின்றார். தாயார் ஆமீனா. இவரின் காலத்தைப் பற்றிய சரியான தடங்கள் இல்லை. கிபி 10ம் நூற்றாண்டு, 13ம் நூற்றாண்டு நூற்றாண்டிற்கு இடைப்பட்டதாக இருக்கலாம். இசுலாமிய ஆண்டு ஹிஜ்ரி 800 க்கும் 1100 க்கும் இடைப்பட்டது.அப்பா அவர்கள் தன்னுடைய "திருநெறிநீதம்" பாடல் தொகுப்பை ஹிஜ்ரி 1022 ல் யாத்ததாக "குருநபி ஹிஜ்ரத் தாகி குவலயத் தாயிரத்தின் இருபத்தி ரண்டா மாண்டி லியம்பிடும் ரபியு லாஹிர் கருமமென் றிருப தன்று காரண வெள்ளி நாளில் திருநெறி நீதம் பாடத் திருவருள் பெருகத் தானே" என்று குறிப்பிடுகின்றார். 108 சித்தர்களின் வரிசையில் அப்பா அவர்களின் பெயரும் இடம் பெற்றுள்ளது. சமசுகிருதம் மருத்துவ நூல்கள் இவரை சித்த நாகார்ஜுனர் என்றே குறிப்பிடுகின்றன.